Extensible Messaging and Presence Protocol

Extensible Messaging and Presence Protocol (XMPP) (predtým známy ako Jabber) je protokol používaný na sieťovú komunikáciu, podobne ako AIM, ICQ, MSN alebo Skype.

XMPP je súbor protokolov a technológií založených na XML, ktorá umožňuje akýmkoľvek dvom entitám na internete vzájomne si vymieňať textové správy, informácie o prítomnosti, a ďalšie štruktúrované informácie v (takmer) reálnom čase.

Základné charakteristiky 
Technológie XMPP sú:
 otvorené - protokoly XMPP sú slobodné, bezplatné, otvorené, verejné a ľahko pochopiteľné; navyše, existujú viacnásobné implementácie pre klienty, servery, komponenty a kódové knižnice.
 štandardné - komunita IETF formalizovala jadrové XML streamingové protokoly ako schválené technológie systému okamžitých správ a sledovania prítomnosti pod názvom XMPP (normy RFC 3920 a RFC 3921).
 osvedčené - v roku 1998 založil Jeremie Miller otvorený komunikačný systém Jabber a v roku 2004 bol na jeho základe vytvorený štandard XMPP. Stovky vývojárov pracuje na technológiách XMPP, dnes na internete bežia desiatky tisíce XMPP serverov, a milióny ľudí používa XMPP pre systém okamžitých správ.
 decentralizované - architektúra XMPP siete je podobná e-mailu; preto si hocikto môže spustiť svoj vlastný XMPP server.
 bezpečné - každý XMPP server môže byť izolovaný od verejnej XMPP siete (napr. na intranete firmy), a do jadra špecifikácií XMPP bola zabudovaná vysoká bezpečnosť použitím SSL a TLS.
 rozšíriteľné - použitím sily XML namespaces, ktokoľvek si môže vybudovať vlastnú funkčnosť nad jadrovými protokolmi; aby sa udržala vzájomná prepojenosť a funkčnosť, bežné rozšírenia spravuje XMPP Standards Foundation (XSF) (predtým Jabber Software Foundation, JSF).
 flexibilné - aplikácie XMPP, okrem okamžitých správ, zahrňujú sieťový manažment, syndikáciu obsahu, nástroje na spoluprácu, zdieľanie súborov, hry, a monitoring vzdialených systémov.

Protokoly XMPP

Základné protokoly (XMPP RFC) 
 RFC 3920: Rozšíriteľný protokol posielania správ a stavu prítomnosti (Extensible Messaging and Presence Protocol) (XMPP): Jadro technológie XML streaming, ktorá je základom XMPP aplikácií a obsahuje pokročilú bezpečnosť a viacjazyčnú podporu.
 RFC 3921: Rozšíriteľný protokol posielania správ a stavu prítomnosti (Extensible Messaging and Presence Protocol) (XMPP): Základné rozšírenia pre okamžité správy a stav prítomnosti, vrátane zoznamu kontaktov, posielanie/prijímanie stavu prítomnosti a umiestnenie na bielu/čiernu listinu.
 RFC 3922: Mapovanie XMPP do CPIM - Mapovanie XMPP do abstraktnej syntaxe IETF na okamžité správy a stav prítomnosti.
 RFC 3923: Medzikoncové podpisovanie a šifrovanie objektov pre XMPP - Rozšírenie na medzikoncovú vzájomne funkčnú bezpečnosť.

Rozšírenia základných protokolov (XEP) 
Od roku 2001 spravuje XMPP Standards Foundation protokoly cez proces otvorených noriem, zameraný na diskusiu a schválenie Návrhov vylepšení XMPP (XMPP Extension Protocols) - XEP. Jeden z protokolov XEP, „Standards Track XEP“, môže byť považovaný za rozšírenie XMPP (aj keď nie je priamo súčasťou XMMP).

Klienty 
 Multiplatformové: Gajim, Jabbim, Pidgin, Psi, SIM, TKabber,
 Windows: Google Talk, Miranda IM, QIP Infium, Trilian,
 GNU/Linux: Kopete, Empathy
 Mac OS X: Adium
 Webové klienty: JWChat, Meebo

Referencie

Externé odkazy 
 XMPP Standards Foundation
 www.jabber.sk - slovenský jabber server
 www.jabbim.sk - český jabber server so slovenskou podporou

Pozri aj 
 Instant messaging
 IRC

Štandardy založené na XML
Internetové protokoly